open-index/open-wikipedia-markdown huggingface dataset:
Passaatwind

duimnael|300px|Die westewindgordels (blou pyle) en passaatwinde (geel en bruin pyle).

Die **passaatwinde** is oostewinde wat in die trope voorkom binne die laer deel van die aarde se atmosfeer naby die ewenaar. Die winde waai hoofsaaklik uit die noordooste in die Noordelike Halfrond en uit die suidooste in die Suidelike Halfrond, en word sterker in die winter en wanneer die Arktiese ossillasie in sy warm fase is. Die winde is eeue lank deur die kapteins van seilskepe gebruik om oor die oseane te vaar en het bygedra tot koloniale uitbreiding na die Amerikas en die vestiging van handelsroetes in die Atlantiese en Stille Oseaan.

In meteorologie sorg die passaatwinde vir tropiese storms oor die Atlantiese, Stille en suidelike Indiese Oseaan en waai dit oor land in onderskeidelik Noord-Amerika, Suidoos-Asië, en Madagaskar en Oos-Afrika. Dit waai ook stof weswaarts oor die Atlantiese Oseaan na die Karibiese See en dele van suidoostelike Noord-Amerika. Vlak cumuluswolke kan in passaatwindstelsels gesien word. Hoe swakker die passaatwinde word, hoe groter reënval kan oor naburige landmassas verwag word.

## Eksterne skakels 
*15px Hierdie artikel is vertaal uit die Engelse Wikipedia
Île Sainte-Marie

duimnael|200px|Die ligging van Île Sainte-Marie in Noordoos-Madagaskar.
duimnael|200px|’n Bultrugwalvis naby Île Sainte-Marie, Julie 2013.
duimnael|200px|Die begraafplaas van ou seerowers op Île Sainte-Marie.

**Nosy Boraha**, voorheen bekend as **Île Sainte-Marie** (en steeds algemeen so bekend onder reisigers), is ’n eiland aan die ooskus van Madagaskar, waarvan dit deel is. Die hoofdorp is Ambodifotatra. Die eiland vorm ’n administratiewe distrik in die Analanjirofo-streek en beslaan ’n oppervlakte van 222&nbsp;km2. Dit is 60&nbsp;km lank en minder as 10&nbsp;km breed. Die eiland het in 2013 ’n bevolking van 26&nbsp;547 gehad. 

Die kanaal tussen Nosy Boraha en Madagaskar is ’n bekende plek om walvisse te sien. Aansienlike groepe bultrugwalvisse (genus *Megaptera*) migreer van Antarktika na dié broeiterrein. 

## Seerowers 
Île Sainte-Marie was van omstreeks 1685 af om verskeie redes ’n gewilde basis vir seerowers: Dit was naby die seeroetes waarlangs die skepe van Oos-Indië teruggekeer het met hul rompe vol skatte; die baaie het beskerming gebied tydens storms; daar was volop vrugte; en die waters was kalm. Legendariese seerowers soos William Kidd, Robert Culliford, Olivier Levasseur, Henry Every, Abraham Samuel en Thomas Tew het gewoon op île aux Forbans, ’n eiland in die baai van Île Sainte-Marie se hoofdorp. 

Daar was ook gerugte dat die utopiese seerowerrepubliek Libertalia in dié gebied was, hoewel die ligging – of selfs bestaan – van die republiek onseker is.

## Fauna en flora 
Omdat die eiland so afgeleë is, is daar unieke diere en plante. Daar is verskeie spesies lemurs en talle spesies orgideë, waaronder die "Koningin van Madagaskar" (*Eulophiella roempleriana*). Dit is sover bekend die enigste plek waar die *Coua delalandei*, ’n soort koekoek, voorgekom het. Dié spesie het in die laat 19de eeu uitgesterf.

## Verwysings 
## Eksterne skakels 
*Toeristekaart van Île Sainte-Marie 
*Kaarte van en akkommodasie op die eiland
*
*15px Hierdie artikel is vertaal uit die Engelse Wikipedia
Libertalia

**Libertalia** of **Libertatia** was ’n vermoedelik fiktiewe onafhanklike staat wat aan die einde van die 17de eeu deur seerowers gestig sou gewees het. Of dit werklik bestaan het, is onseker. 

Die bestaan van Libertalia word beskryf in die boek *A General History of the Pyrates* deur kaptein Charles Johnson, ’n andersins onbekende persoon wat volgens sommige dalk ’n skuilnaam van Daniel Defoe was. Die boek bevat ’n mengsel van feite en fiksie en dit is moontlik dat die bestaan van Libertalia versin is. Dit is glo gestig deur die seerowers Thomas Tew en Olivier Misson en die Italiaanse priester Caraccioli.
200px|duimnael|Die ligging van Île Sainte-Marie, waar Libertalia moontlik geleë was.

Libertalia sou in die noorde of noordooste van Madagaskar gelê het. Die presiese ligging en omvang is nie bekend nie, hoewel die meeste bronne meld dat dit van die Baai van Antongil tot by Mananjary gestrek het. Die eilande Île Sainte-Marie en Foulpointe sou onder meer deel van Libertala gewees het. 

## Beskrywing 
Die utopie se leuse was "Vir God en Vryheid" en het ’n wit vlag gehad. Die inwoners het oorlog teen ander state gevoer, skepe aangeval, en gevangenes en slawe bevry.  

Die kolonie het vermoedelik tussen 1690 en 1730 bestaan. Dit word afgelei uit gegewens dat Thomas Tew in dié tyd aktief was. Ook sou die Skotse seevaarder William Kidd Libertalia in 1697 besoek het om skade aan sy skip te laat herstel. ’n Klein deel van sy bemanning het glo daar agtergebly.

## Bronne 
* Charles Johnson (dalk Daniel Defoe), *A General History of the Pyrates*, 1724.
* Daniel Defoe, *Libertalia, un Utopia pirate*.
* David Rushby, *Hunting Pirate Heaven*.
* Frank Sherry, *Raiders and Rebels, The Golden age of Piracy*.
*15px Hierdie artikel is vertaal uit die Nederlandse Wikipedia
Merklap

[duimnael|'n Merklap gemaak deur Catharine Ann Speel in sy op linne, 1805, [Philadelphia]]

‘n **Merklap** is gemaak as bewys van iemand se vaardigheid in borduurwerk en as voorbeeld vir volgende borduursters.

Die eerste blanke setlaars het reeds hierdie leerlappe na Suid-Afrika gebring en die maak daarvan is daarna hier voortgesit. Gewoonlik was die borduurwerk op ‘n handgeweefde langerige graslinnelap van growwerige tekstuur sodat dit maklik was om die skering- en inslagdrade te tel. Daarop het die jong meisie haar naam en geboortedatum, die hele alfabet en alle syfers uitgewerk. Daarna het soms allerlei motiewe in ‘n verskeidenheid steke gevolg. Geborduurde illustrasies het soms sedelesse bevat en is dikwels vergesel van Bybelverse en rympies. Meesal is rooi en blou borduurgare gebruik. In verskeie museums kan verbleikte merklappe nog gesien word. By die bestudering van die kultuur- en kunsgeskiedenis sowel as die genealogie is hulle van belang.

## Bibliografie 
* www.merklappen.nl

## Eksterne skakels
Malgassiese Opstand

duimnael|250px|Die Malgassiese Opstand teen die Franse koloniale bewind word herdenk deur ’n monument in Moramanga.

Die **Malgassiese Opstand** (Frans: *Insurrection malgache*) was ’n nasionalistiese rebellie in Madagaskar teen die Franse koloniale bewind in die land. Dit het van Maart 1947 tot Desember 1948 geduur.

## Verloop 
Vanaf laat 1945 het Madagaskar se eerste afgevaardigdes in die Franse Nasionale Vergadering, Joseph Raseta, Joseph Ravoahangy en Jacques Rabemananjara van die politieke party Mouvement démocratique de la rénovation malgache (MDRM), deur regskanale probeer om onafhanklikheid vir die land se bewerkstellig. Die mislukking van die inisiatief en die fel reaksie wat dit van die administrasie van die Sosialis Paul Ramadier ontlok het, het elemente van die Malgassiese bevolking geradikaliseer – dit het leiers van verskeie militante nasionalistiese geheime organisasies ingesluit.

Op die aand van 29 Maart 1947 is gekoördineerde verrassingsaanvalle geloods deur Malgassiese nasionaliste, wat met spiese gewapen was, teen militêre basisse en plantasies in Franse besit in die oostelike deel van die eiland. Dit is opgevolg deur optrede in die suide en het in die volgende maand vinnig na die sentrale plato en die hoofstad, Antananarivo, uitgebrei. Die getal Malgassiese nasionalistiese vegters word op meer as ’n miljoen geraam.
Hierdie kommissie sal verantwoordelik wees vir die werk aan die gewelddadige onderdrukking van die 1947-opstand deur die Franse leër.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
R65 (Suid-Afrika)

Die **R65** is ’n provinsiale roete in Suid-Afrika wat Ermelo verbind met die Eswatinigrens by Sandlane, via Amsterdam. 

## Sien ook 
* Lys van provinsiale roetes in Suid-Afrika

## Verwysings
Hellenistiese tydperk

duimnael|Die Hellenistiese wêreld in 281 v.C.|350px
Die **Hellenistiese tydperk** het met die verowering van die Achaimeense Ryk deur Alexander die Grote begin.

*Koninkryk van Masedonië
*Hellenistiese Griekeland
*Seleukidiese Ryk
*Ptolemeïese Ryk
*Pergamon
Saasveld, Nederland

**Saasveld** in die gemeente Dinkelland is ‘n dorp in die streek Twente in die Nederlandse provinsie Overijssel. Dit lê noord van die stad Hengelo en net 30&nbsp;km wes van die grens tussen Nederland en Duitsland.

## Eksterne skakels
Saasveld, George

Op **Saasveld** in die oostelike buitewyke van George is die kampus van die Nelson Mandela-universiteit gevestig.

Barones Gesina van Reede van Oudtshoorn koop in 1854 die plaas Pampoenkraal en herdoop dit tot Saasveld, die plek in Nederland van waar haar voorgeslagte gekom het. In 1902 het die regering van die Kaapkolonie ‘n kollege gestig om   bosbouers op te lei. Tot 1932 was die kollege gevestig by Tokai. Daarna is dit na Saasveld verskuif om naby die inheemse bosse, plantasies en saagmeulens te wees.  In 1985 het die Port Elizabeth Technikon die beheer by die Departement Bosbou oorgeneem en sedert 2005 is Saasveld ‘n kampus van die Nelson Mandela-universiteit van Port Elizabeth.

Verskeie vroeë reisigers in die Kaapkolonie soos  Carl Peter Thunberg, Francois le Vaillant en Anders Sparrman het Pampoenkraal besoek.

## Bibliografie 
* Dannhauser, Diana: Nuwe status vir Saasveld. In: Suid-Afrikaanse Panorama. Jaargang 36, nr. 2, Maart/April 1991. ISSN 0491-4783
* Mohr, M.v.N. en H.J. van Aswegen: 'n Loopbaan as bosbouer. Lantern. Tydskrif vir Volksopvoeding. Jaargang 3, no. 1, Junie-Augustus 1953.
* Standard Encyclopaedia of Southern Africa, deel 9. Kaapstad: Nasou, 1973.
Saasveld

**Saasveld** kan na een van die volgende verwys:

* Saasveld, George, 'n kampus van die Nelson Mandela-universiteit.
* Saasveld, Kaapstad, 'n 18de eeuse huis in Franschhoek, Wes-Kaap.
* Saasveld, Nederland, 'n dorp in die Nederlandse provinsie Overijssel.
Oosblok

duimnael|240px|Oosbloklande.

Die **Oosblok** was die groep sosialistiese state van Sentraal- en Oos-Europa, gewoonlik die Sowjetunie en die lande van die Warskouverdrag. 

Die Sowjetunie se bondgenote in die Oosblok is dikwels "satellietstate" van die Sowjetunie genoem.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Rum

duimnael|Rum uitgestal in ’n drankwinkel.

**Rum** is ’n alkoholiese drank wat van suikerrietprodukte soos molasse of heunings, of direk van die suikerrietsap, gemaak word deur middel van fermentasie en distillasie. Die eindproduk, ’n helder vloeistof, word dan gewoonlik in eikehoutvate verouder.

Die grootste deel van die wêreld se rum word in Karibiese en Latyns-Amerika gemaak, maar ook in Oostenryk, Spanje, Australië, Nieu-Seeland, Fidji, die Filippyne, Réunion, Mauritius, Suid-Afrika, Taiwan, Thailand, Japan, die VSA, Kanada, Indië en Nepal.

Rums word in verskillende grade vervaardig. Ligte rums word gewoonlik in skemerkelkies gebruik en "goue" of "donker" rums word tradisioneel skoon of op ys gedrink. 

Rum speel ’n rol in die kultuur van die meeste Wes-Indiese Eilande, sowel as van Kanada en Newfoundland. Dit word dikwels verbind met die Britse Vloot, waar dit met water of bier gemeng is om *grog* te maak, en seerowers, wat dit as *bumbo* gedrink het. Rum was ook vroeër ’n gewilde ekonomiese betaalmiddel wat gehelp het om bedrywe soos slawerny en militêre invalle te finansier.

## Verwysings 
*15px Hierdie artikel is vertaal uit die Engelse Wikipedia
Sy

duimnael|links|180px|Die rou sy van sywurms wat die natuurlike skynsel van die stof wys.

**Sy** is ’n proteïendraad, waarvan sommige soorte geweef kan word om materiaal te maak. Die sydraad bestaan hoofsaaklik uit fibroïen en word deur sekere insekte se larwes vervaardig om kokonne te maak. Die beste bekende sy word van die kokonne van die larwes van die moerbeisywurm (*Bombyx mori*) verkry. Die blink voorkoms van sy is vanweë die driehoekprisma-agtige struktuur van die draad, wat veroorsaak dat die materiaal inkomende lig teen verskillende hoeke weerkaats en so verskillende kleure vertoon.

duimnael|180px|Vier van die belangrikste symotte wat aangehou word. Van bo na onder is: *Bombyx mori*, *Hyalophora cecropia*, *Antheraea pernyi*, *Samia cynthia*.  Uit *Meyers Konversations-Lexikon* (1885-1892).
Sy word deur verskeie insekte vervaardig, maar net die sy van motruspes word vir tekstielvervaardiging gebruik. Daar is egter al navorsing oor ander soorte sy gedoen, wat op molekulêre vlak verskil. 

Sy word hoofsaaklik vervaardig deur die larwes van insekte wat volledige metamorfose ondergaan, maar sommige ander insekte soos webspinners (Embioptera) en spinnekoppe maak ook sy.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Madagaskarplan

duimnael|220px|Die ligging van Madagaskar aan die ooskus van Afrika.

Die **Madagaskarplan** was ’n voorstel deur die regering van Nazi-Duitsland om Jode op die eiland Madagaskar te hervestig. Franz Rademacher, hoof van die Joodse afdeling van die Duitse departement van buitelandse sake, het die idee in Junie 1940 voorgestel, kort voor die val van Frankryk. Die voorstel het behels dat die beheer oor Madagaskar, destyds ’n Franse kolonie, aan Duitsland oorgedra word as deel van die voorwaardes van Frankryk se oorgawe.

## Die plan 
Die moontlikheid om Poolse Jode op Madagaskar te hervestig is in 1937 deur die Poolse regering ondersoek, maar die taakspan wat daarheen gestuur is om die eiland se potensiaal te ondersoek het bepaal dat net 5&nbsp;000 tot 7&nbsp;000 gesinne geakkommodeer sou kon word, of selfs net 500 volgens sommige ramings. Omdat Nazipogings om Duitsland se Jode aan te moedig om voor die Tweede Wêreldoorlog te emigreer net gedeeltelik suksesvol was, het die Naziregering in 1940 weer die idee geopper om Jode op Madagaskar te hervestig.

Met die goedkeuring van Adolf Hitler het Adolf Eichmann op 15 Augustus 1940 ’n memorandum uitgereik vir die hervestiging van miljoen Jode per jaar vir vier jaar en dat die eiland ’n polisiestaat onder die SS sou wees. Hulle het aangeneem baie Jode sou beswyk onder die strawwe toestande as die plan in werking gestel sou word. Die plan was egter nie haalbaar nie weens die Britse blokkade van Duitsland. Dit is uitgestel nadat die Nazi's die Slag om Brittanje in September 1940 verloor het, en in 1942 eindelik afgestel met die begin van die Finale Oplossing, waartoe die idee in ’n groot mate bygedra het.

## Verwysings 
## Bibliografie 
* 
* 
* 
* 

## Eksterne skakels 
*15px Hierdie artikel is vertaal uit die Engelse Wikipedia
R27 (Suid-Afrika)

Die **R27** is 'n provinsiale roete in Suid-Afrika wat bestaan uit twee losstaande segmente. Die eerste segment, ook bekend as die Weskussnelweg, verbind Kaapstad met Velddrif langs die Weskus. Die tweede segment loop van Vredendal via Vanrhynsdorp, Calvinia, Brandvlei en Kenhardt te Keimoes op die N14 naby Upington. Die stuk tussen Velddrif en Vredendal is nog nooit gebou nie, hoewel dit met verskeie grondpaaie aangedurf kan word.

Die noordelike segment van die pad is besonders afgeleë; dit is 'n afstand van 370 km van Calvinia na Keimoes, en die enigste dorpe langs die pad is Brandvlei en Kenhardt.

## Sien ook 
* Lys van provinsiale roetes in Suid-Afrika

## Verwysings
R75 (Suid-Afrika)

Die **R75** is ’n Oos-Kaapse provinsiale roete in Suid-Afrika wat Graaff-Reinet met Gqeberha verbind. 

Enkele dorpe op die roete is Jansenville, Kariega (Uitenhage) en Despatch, asook die pas genaamd Soutpansnek.

## Sien ook 
* Lys van provinsiale roetes in Suid-Afrika

## Verwysings
R80 (Suid-Afrika)

Die **R80** is ’n provinsiale roete in Suid-Afrika wat Pretoria se sakekern met Soshanguve verbind. Dit is ’n dubbelpadsnelweg, met 2 tot 3 bane in elke rigting by verskillende punte.

Dit gaan deur die Theo Martinspoort, ’n bergpas oor die Magaliesberge. Die noordwaartse ryvlak het ’n stygende haarnaaldbuig en die snelweg skakel skielik oor van ’n oos-wes-ringting na ’n suid-noordrigting.

’n Wisselaar is onlangs gebou wat die pad met die N4 Noord-verbypad verbind, wat deel is van die Platinum Bakwena-tolpad.

## Sien ook 
* Lys van provinsiale roetes in Suid-Afrika

## Verwysings
R82 (Suid-Afrika)

Die **R82** is ’n provinsiale roete in Suid-Afrika wat Johannesburg met Kroonstad verbind via Vereeniging en Sasolburg.

Dit begin by die suidelike einde van die M1 Johannesburg metrosnelweg en loop suid, sluit aan by die R59, R54, R42 en R28 paaie by Vereeniging voor die kruising van die Vaalrivier in die Vrystaat en gaan voort tot in Kroonstad.

Dit is ’n alternatiewe roete vir die N1 Nasionale Roete tussen Johannesburg en Kroonstad.

## Sien ook 
* Lys van provinsiale roetes in Suid-Afrika
R28 (Suid-Afrika)

Die **R28** is ’n provinsiale roete in Suid-Afrika wat Krugersdorp met Vereeniging verbind via Randfontein. 

Die R28 was voorheen met Pretoria verbind, maar daardie gedeelte van die pad is nou deel van die N14.

## Sien ook 
* Lys van provinsiale roetes in Suid-Afrika

## Verwysings
R30 (Suid-Afrika)

Die **R30** is ’n provinsiale roete in Suid-Afrika wat Bloemfontein met Rustenburg verbind via Brandfort, Welkom, Bothaville, Klerksdorp en Ventersdorp. Die suidelike deel van die roete is ’n tolpad, met die Brandfort-tolplaza wat naby aan die suidelike aansluiting met die N1-nasionale pad geleë is. Die tolgedeelte eindig by die aansluiting met die R730-streekroete. 

## Sien ook 
* Lys van provinsiale roetes in Suid-Afrika

## Verwysings
R59 (Suid-Afrika)

Die **R59** is ’n provinsiale roete in Suid-Afrika wat Hertzogville met Alberton verbind via Parys en Vereeniging.

Die R59 is ’n deurpad van die Alberton Reading-wisselaar tot net na die R57-aansluiting in Sasolburg, bekend as die Sybrand van Niekerk-snelweg. 

## Sien ook 
* Lys van provinsiale roetes in Suid-Afrika

## Verwysings
R43 (Suid-Afrika)

Die **R43** is ’n provinsiale roete in die Wes-Kaapprovinsie van Suid-Afrika wat Ceres met Gansbaai verbind via Worcester, Botrivier en Hermanus. Dit is medebeskryf met die N2-nasionale pad vir 9 km naby Botrivier. 

Die R43 begin by ’n T-aansluiting op die R46-streeksroete tussen Ceres en Wolseley, geleë by die suidwestelike ingang van Michellspas. Dit loop suidwaarts langs die Breederiviervallei na Worcester, waar dit vir ’n kort entjie oorvleuel met die N1-hoofpad. Van Worcester loop dit om die Groter Brandvleidam te Villiersdorp, en sluit dan aan by die N2. 

Die R43-aanwysing oorvleuel met die N2 vir 9 km na Botrivier, waar dit steeds suidwaarts met die Botriviervallei en dan ooswaarts langs die kus na Hermanus loop. Van Hermanus loop die roete voort deur die Kleinriviervallei te Stanford, voor dit weer suid draai en by die kus aansluit by Gansbaai. Van Gansbaai gaan dit voort langs die kus verby Pearly Beach om in die oop platteland by Die Dam te eindig, naby die ingang na die Quoin Point-deel van die Walkerbaai-natuurreservaat.

## Sien ook 
* Lys van provinsiale roetes in Suid-Afrika

## Verwysings
R57 (Suid-Afrika)

[duimnael|250px|links|Die R57-brug oor die [Vaalrivier]]
Die **R57** is ’n provinsiale roete in Suid-Afrika wat Vanderbijlpark met Phuthaditjhaba verbind via Sasolburg, Heilbron en Reitz. 

## Sien ook 
* Lys van provinsiale roetes in Suid-Afrika

## Verwysings
R60 (Suid-Afrika)

Die **R60** is ’n provinsiale roete in Suid-Afrika wat langs die Breederiviervallei loop en Worcester met Swellendam verbind via Robertson. Dit bied ook ’n hoëspoed-snelwegskakel tussen die N1- en die N2-nasionale paaie. 

## Sien ook 
* Lys van provinsiale roetes in Suid-Afrika

## Verwysings
R63 (Suid-Afrika)

Die **R63** is ’n geteerde provinsiale roete in Suid-Afrika wat Calvinia met Komga verbind via Carnarvon, Victoria-Wes, Hutchinson, Murraysburg, Graaff-Reinet, Somerset-Oos en King William’s Town. Dit is medebeskryf met die N10 tussen Eastpoort en Kookhuis vir 24 kilometer. Net voor Graaf-Reinet, vanaf Murraysburg, gaan die pas oor die Oudebergpas.

## Sien ook 
* Lys van provinsiale roetes in Suid-Afrika

## Verwysings
R64 (Suid-Afrika)

Die **R64** is ’n provinsiale roete in Suid-Afrika wat Kimberley met Bloemfontein verbind via Boshof en Dealesville. Dit is effens langer as die nuwer N8-roete via Petrusburg, met sowat 10 kilometer. 

## Sien ook 
* Lys van provinsiale roetes in Suid-Afrika

## Verwysings
R31 (Suid-Afrika)

Die **R31** is ’n provinsiale roete in Suid-Afrika wat Kimberley met die Namibiese grens verbind via Kuruman en Hotazel. Dit is medebeskryf met die R360 tussen Askham en Andriesvale. 

## Sien ook 
* Lys van provinsiale roetes in Suid-Afrika

## Verwysings
R67 (Suid-Afrika)

Die **R67** is ’n Oos-Kaap-provinsiale roete in Suid-Afrika wat Port Alfred met Komani (voorheen Queenstown) verbind via Grahamstad. 

## Sien ook 
* Lys van provinsiale roetes in Suid-Afrika

## Verwysings
Poffertjie

’n **Poffertjie**, dikwels in Afrikaans bloot ’n **koekie** genoem, is ’n gebraaide gereg wat gewoonlik bestaan uit deeg met groente, vrugte, Poffertjies kan óf soet óf sout wees.

Gewilde poffertjies in Suid-Afrika is pampoen-, mielie- of viskoekies. 

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
R49 (Suid-Afrika)

Die **R49** (ook soms bekend as die **R47**) is ’n provinsiale roete in Suid-Afrika wat Mahikeng verbind met die Botswanagrens by Kopfontein naby Gaborone, via Zeerust.

## Sien ook 
* Lys van provinsiale roetes in Suid-Afrika

## Verwysings
R48 (Suid-Afrika)

Die **R48** is ’n provinsiale roete in Suid-Afrika wat De Aar met Petrusburg verbind op die N8-nasionale pad.

Van die groter dorpe op die roete is De Aar, Philipstown, Petrusville, Luckhoff, Koffiefontein en Petrusburg. 

## Sien ook 
* Lys van provinsiale roetes in Suid-Afrika

## Verwysings
R46 (Suid-Afrika)

[regs|duimnael|300x300px|Die R46 tussen Riebeek-Kasteel en [Malmesbury, Wes-Kaap|Malmesbury.]]
Die **R46** is ’n provinsiale roete in Suid-Afrika wat Malmesbury met Touwsrivier verbind via Riebeek-Kasteel, Tulbagh en Ceres. Die R46 is medebeskryf met die R44-streeksroete tussen Gouda en Hermon in die Bergriviervallei. 

## Sien ook 
* Lys van provinsiale roetes in Suid-Afrika

## Verwysings
R26 (Suid-Afrika)

Die **R26** is 'n provinsiale roete in Suid-Afrika wat Zastron met Villiers verbind via Bethlehem.
[links|duimnael|280px|Roete R26 naby [Reitz in die Vrystaat]] 

## Roete
Die R26 begin in die dorp Rouxville, by 'n T-aansluiting met die N6 Nasionale roete. Dit begin deur 30 kilometer noordoos te gaan om die noordwestelike eindpunt van die R726-pad te ontmoet en Zastron te omseil. Vanaf Zastron gaan die R26 65 kilometer noordwaarts, volg die Lesothogrens, tot by die dorp Wepener naby die Van Rooyenshek-grens met Lesotho, waar dit die R702-pad ontmoet. Die R702 en R26 is vir 'n paar kilometer weswaarts een pad. Net nadat die Caledonrivier oorgesteek is, by die kruising met die R701-pad, bly die R702 weswaarts terwyl die R26 noordwaarts draai.

Die R26 gaan noordoos verder, steeds teenaan die Lesothogrens, vir 28 kilometer tot by Hobhouse, waar dit die suidelike eindpunt van die R709-pad ontmoet. Vanaf Hobhouse gaan die R26 40 km noordoos om 'n kruising met die N8 Nasionale roete te bereik. Vir 12 kilometer ooswaarts is dit een pad voordat die N8 sy eie pad suidwaarts in die rigting van Maseru word, terwyl die R26 noordwaarts draai en die dorp Ladybrand aan sy oostekant verbysteek.

Vanaf Ladybrand gaan die R26 35 km noordwaarts na Clocolan, dan vir 30 km ooswaarts na Ficksburg, wat nog 'n grenspunt met Lesotho is. Net na Ficksburg ontmoet die R26 die suidoostelike eindpunt van die R70-pad. Vanaf die R70-aansluiting gaan die R26 vir 40 km noordoos, weer teen die Lesothogrens, tot by Fouriesburg, waar dit die westelike eindpunt van die R711-pad ontmoet.

Vanaf Fouriesburg gaan die R26 48 km noordwaarts na die groot dorp Bethlehem. Dit sluit by die N5 Nasionale roete aan in Bethlehem, gaan vir 'n paar kilometer ooswaarts en ontmoet dan die R714-streeksroete net na Hospitaalweg.

Vanaf die R714-aansluiting gaan die R26 48 km noordwaarts, omseil Reitz en kruis die R57-pad. 58 km noordwaarts word Tweeling omseil en die R26 en R34 word een pad ooswaarts en kruis die Wilgerivier oppad na Frankfort.

Oos van Frankfort word die R26 sy eie pad en gaan 28 km noord-noordoos tot by die dorp Villiers, waar dit eindig by 'n afrit met die N3 Nasionale roete en die R103-roete net noord van die Villiers-tolplaza op die N3.

## Sien ook 
* Lys van provinsiale roetes in Suid-Afrika

## Verwysings
R44 (Suid-Afrika)

Die **R44** is ’n provinsiale roete in Suid-Afrika wat Piketberg met Kleinmond verbind via Wellington, Stellenbosch en Somerset-Wes. Die kusgedeelte tussen Kleinmond en Gordonsbaai is ’n baie skilderagtige kusrit. Die gedeelte tussen Gordonsbaai en Stellenbosch via Somerset-Wes is ’n dubbelpad. Die R44 is medebeskryf met die R46 provinsiale pad tussen Gouda en Hermon in die Bergriviervallei. Die gedeelte tussen Gordonsbaai en Rooiels staan as Clarence-rylaan bekend. 

## Sien ook 
* Lys van provinsiale roetes in Suid-Afrika

## Verwysings
R70 (Suid-Afrika)

Die **R70** is ’n provinsiale roete in die Vrystaatprovinsie, Suid-Afrika, wat Odendaalsrus met Ficksburg verbind via Ventersburg en Senekal. 

## Sien ook 
* Lys van provinsiale roetes in Suid-Afrika

## Verwysings
R55 (Suid-Afrika)

Die **R55** is 'n noord-suid-provinsiale roete in Suid-Afrika wat Pretoria met Sandton verbind, nuut gebou deur die Gauteng Provinsiale Regering.

Dit loop verby Woodmead, Kyalami, Olievenhoutbosch, Heuweloord, Sunderlandrif, Erasmia, Laudium, Claudius, Wespark, die Daspoorttonnel en Danville. Dit verbind met die M1, N14, en R80 paaie.

Hoewel dele van die pad in Johannesburg in 2005 verbreed is, is ander enkelbaandele van die roete, veral in Centurion, in 'n gevaarlike toestand as gevolg van hoë verkeersvolumes en die teenwoordigheid van swaar voertuie wat veroorsaak dat die pad se oppervlak vinnig versleg.

## Sien ook 
* Lys van provinsiale roetes in Suid-Afrika

## Verwysings
R69 (Suid-Afrika)

Die **R69** is ’n provinsiale roete in Suid-Afrika wat Vryheid met Mkuze verbind via Louwsburg. Die roete begin waar dit aftak van die R34-provinsiale pad in Vryheid, hou oos en gaan verby die afdraai van die R618-streeksroete, gaan verby Louwsburg, maak 'n verspringende kruising met die R66 van 3 km en eindig waar dit by die N2-nasionale pad aansluit 20 km noord van Mkuze. 

## Sien ook 
* Lys van provinsiale roetes in Suid-Afrika

## Verwysings
R68 (Suid-Afrika)

Die **R68** is ’n provinsiale roete in Suid-Afrika wat Melmoth met Dundee verbind. Die R68 begin waar dit afdraai met die N11-nasionale pad, 40 km suid van Newcastle en 55 km noord van Ladysmith. Dit gaan nou oos vir 23 km tot by Dundee waar dit met die R33 medebeskryf word vanaf die Wilsonstraat in Dundee. Die twee paaie gaan oos vir 5 km voor die R33 aftak in 'n noordoos rigting. 

Die R68 hou oos vir 45 km tot by Nquthu, waar dit regs draai by 'n aansluiting met die P45. Die R68 gaan nou oos-suid-oos vir 108 km, deur Babanango om sy verste oostelik punt te bereik waar dit aansluit by die R34 en die R66 roetes in Melmoth.

## Sien ook 
* Lys van provinsiale roetes in Suid-Afrika

## Verwysings
R76 (Suid-Afrika)

Die **R76** is ’n Vrystaatse provinsiale roete in Suid-Afrika wat Orkney met Bethlehem verbind via Kroonstad. Ander dorpe op die roete is Viljoenskroon, Steynsrus en Lindley. 

## Sien ook 
* Lys van provinsiale roetes in Suid-Afrika

## Verwysings
R72 (Suid-Afrika)

Die **R72** is ’n Oos-Kaapse provinsiale roete in Suid-Afrika wat die N2 ooswaarts van Gqeberha met Oos-Londen verbind via Port Alfred. Dit bied ’n alternatief vir die N2 vir ’n reis tussen Gqeberha en Oos-Londen. 

## Sien ook 
* Lys van provinsiale roetes in Suid-Afrika

## Verwysings
Valence

**Valence** is 'n Franse stad van die gewes (région) Auvergne-Rhône-Alpes en die prefektuur van die département Drôme met 'n bevolking van 62&nbsp;150 inwoners in 2014.
Platinumsnelweg

Die **Platinumsnelweg** is deel van die N4, en 'n groot Suid-Afrikaanse snelweg wat onder 'n toegewingskontrak deur 'n privaatkontrakteur gebou is. In 2001 is die projek aangewys as die "Infrastruktuurplan van die Jaar" deur die Project Finance International Magazine. Dit het agt jaar geneem om te voltooi. Die snelweg verbind vier Afrikalande (Mosambiek, Suid-Afrika, Botswana en Namibië) en twee oseane (die Indiese en die Atlantiese oseane). Die kontrak het strenger toegewingsterme gehad as in vorige kontrakte.

## Verwysings
Duineveld

Die **Duineveld** beslaan ‘n groot deel van die Noord-Kaap. Dit oorvleuel met dele van Boesmanland, die Bo-Karoo, Gordonia en Mier.

## Ligging 
Grense van hierdie streek kan nie streng neergelê word nie.  Aan die noordekant word die streek begrens deur die Moloporivier. Die suidelike grens kan rofweg  aangegee word as die lyn van Prieska oor Pofadder en Springbok tot by Hondeklipbaai.

## Panne 
Die gebied word gekenmerk deur ‘n baie groot aantal panne, vloere en kolke. Onder die bekendstes is Bitterpan, Soutpan, Eensaamheidspan, Koopan, Skrypan, Verneukpan, Grootvloer, Karvloer, Doringknievloer,  Grootkolk, Jagkolk, Kootjieskolk, Dikbaardskolk, Rooiputs, Noenieput, Putsonderwater, Eenbeker, Tweebeker, Lutzputs.

## Flora en  fauna 
Hier reën dit selde, maar dit kan nie as ‘n woestyn beskryf word nie. Onder en op die duine is baie lewe. Al die plante is nie groen nie en al die vaal stamme is nie dood nie. In eindelose rye lê die duine. Soms is die duine hoog met steil hellings. Sommige duine is kaal, ander het plante met litterige wortels en soms graspolle of groot plate doringstruike.  In die duinstrate en rondom die panne groei die grys driedoring.   In die droë rivierlope kom die kameeldoring voor. Hierdie wêreld is skatryk aan seldsame diere waarvan die meeste hulle tuiste in die Kgalagadi-vredespark gevind het.

## Halfedelstene 
Waar daar klipriwwe en rotse voorkom, is daar meesal ook halfedelstene soos die  tieroog, rooskwarts, robyne en ametis.  Diamante word langs die kus aangetref.

## Riviere 
Die groen-omsoomde Oranjerivier loop vir amper ‘n 1 000km deur die gebied.      Deur ‘n uitgebreide stelsel van damme, kanale en pompe word op die die landerye op die  vrugbare grond langs die rivier en op eilande in die rivier geboer met lusern, katoen, groente, vye, rosyne, dadels, perskes,  waatlemoene en spanspek. Dit is die bestaansrede vir dorpe soos Kanoneiland, Boegoeberg, Keimoes, Kakamas, Marchand en Alheit. Indrukwekkend is die stelsel van droë rivier in die gebied. Die Molopo, die Kurumanrivier,  die Auobrivier en  die Nossobrivier is meesal droë rivierlope. In die rivierbeddings is paaie aangelê. Die mense woon teen die beskutte duine  en op  die rivieroewers met windpompe op boorgate in die rivierbeddings en daar word geboer met  beeste en skape. Gemeenskappies met ‘n winkel, ‘n kerk, ‘n skool met ‘n koshuis het by Bray, Van Zylsrus, Askham en Noenieput ontstaan.

## Sien ook 
*Lys van streeksname in Suid-Afrika

## Bibliografie 
*Labuschagne, R.J.: Die Duineveld. In: Ons Land. ‘n Reeks van 65 praatjies uitgesaai in die Afrikaanse diens van die Suid-Afrikaanse Uitsaaikorporasie vanaf 1 September tot 16 November 1967. Johannesburg: Suid-Afrikaanse Uitsaaikorporasie, 1967.
Miguel Díaz-Canel

**Miguel Mario Díaz-Canel y Bermúdez** (gebore op 20 April 1960) is 'n Kubaanse politikus en ingenieur wat sedert April 2021 die eerste 

## Vroeë lewe en opvoeding 
Díaz-Canel is op 20 April 1960 in Placetas, Villa Clara, gebore aan Aída Bermúdez, 'n onderwyseres, en Miguel Díaz-Canel, 'n meganiese aanlegwerker in Santa Clara, Kuba. Hy is van direkte Spaanse (Asturiese) afkoms; sy oupagrootjie Ramón Díaz-Canel het in die laat 19de eeu vir Castropol, Asturië (Spanje) vir Havana verlaat.

Hy het in 1982 aan die Sentrale Universiteit van Las Villas gegradueer as 'n elektroniese ingenieur en het daarna by die Kubaanse Revolusionêre Gewapende Magte aangesluit. Vanaf April 1985 was hy 'n dosent in ingenieurswese by sy alma mater. In 1987 het hy 'n internasionale sending in Nicaragua voltooi as eerste sekretaris van die Jong Kommunistiese Liga van Villa Clara.
## Politieke loopbaan 
In 1993 het Díaz-Canel vir die Kommunistiese Party van Kuba begin werk en 'n jaar later is hy as Eerste Sekretaris van die Provinsiale Partykomitee van die Villa Clara-provinsie ('n topposisie hoër as 'n goewerneur) verkies. In 2003 is hy tot dieselfde posisie in die Holguín-provinsie verkies. Hy het daardie jaar 'n lid van die Politburo van die Kommunistiese Party van Kuba geword.

Díaz-Canel is in Mei 2009 as Minister van Hoër Onderwys aangestel, 'n pos wat hy beklee het tot 22 Maart 2012, toe hy Visepresident van die Raad van Ministers (adjunk-premier) geword het. In 2013 het hy ook eerste visepresident van die Staatsraad geword. Op 18 April 2018 is Díaz-Canel gekies om vir Castro as president op te volg. bevestig en op dieselfde dag ingesweer. 

In Oktober 2019 het Diaz-Canel die president van die Republiek van Kuba geword, 'n amp wat daardie Februarie herskep is nadat 'n reeks grondwetlike hervormings in 'n grondwetlike referendum goedgekeur is. Hierdie amp het die een vervang wat hy sedert April van die vorige jaar beklee het, wat die President van die Staatsraad was, wat voorheen die staatshoof van Kuba was.

Op 19 April 2021 het hy amptelik die Eerste Sekretaris van die Kommunistiese Party geword na die bedanking van Raúl Castro. Dit het hom die leier van Kuba gemaak, in werklikheid sowel as in naam. Daar is verneem dat Raúl die werklike mag behou het nadat hy die presidentskap aan Diaz-Canel in 2018 afgestaan het. Diaz-Canel is die eerste nie-Castro om die party te lei sedert die Kubaanse rewolusie van 1959.
## Verwysings
## Sien ook 
* Lys van presidente van Kuba
* Lys van eerste ministers van Kuba

## Eksterne skakels 
* Biografie deur CIDOB (in Spaans)
*
R62 (Suid-Afrika)

Die **R62** is ’n provinsiale roete in Suid-Afrika wat Ashton met Humansdorp verbind en kan in ’n oostelike- en ’n westelike gedeelte verdeel word. Die westelike gedeelte begin by Ashton en gaan oor die Kogmanskloofpas na Montagu. Hierna betree die roete die Klein Karoo en gaan deur Barrydale, Ladismith, oor die Huisrivierpas, deur Calitzdorp en Oudtshoorn. Die westelike gedeelte is bekend vir sy wyne.

Hiervandaan is die R62 medebeskryf vir 33 kilometer met die N12 vanaf Oudtshoorn na die t-aansluiting met die N9 net onder die Outeniquapas en dan vir 71 kilometer met die N9 na Potjiesbergpas naby Uniondale. Hier draai die R62 af en die oostelike gedeelte begin.

Die R62 gaan nou deur die Langkloof: Avontuur, Haarlem, Misgund, Louterwater, Krakeelrivier, Joubertina, Kareedouw en sluit aan by die N2-nasionale pad. Die oostelike gedeelte is bekend vir die sagtevrugte wat hier gekweek word.

## Sien ook 
* Lys van provinsiale roetes in Suid-Afrika

## Bron 
* South Africa Road Atlas. Mapstudio. 

## Verwysings
Gouden Ganzenveer

Die **Gouden Ganzenveer** is 'n Nederlandse literatuurprys wat deur die Academie De Gouden Ganzenveer uitgereik word**.** Die Academie wil hiermee 'n persoon of instituut vereer vanweë sy of haar grote betekenis vir die geskrewe woord in die Nederlandse taal.

Die eerste Gouden Ganzeveer word in 1955 toegeken, by die 75-jarige bestaan van die Koninklijke Nederlandse Uitgeversbond.

Gerdi Verbeet word in 2015 voorsitter van die Academie De Gouden Ganzeveer. Sy volg Paul Schnabel op.

## Pryswenners 
duimnael|Die la Fontaine Verwey kry Gouden Ganzenveer (1980)

* 1955 - Koninklijke Nederlandse Akademie van Wetenschappen
* 1957 - Adriaan Barnouw, historikus
* 1960 - Jan Hendrik Oort, sterrekundige
* 1965 - Bram Hammacher, kunshistorikus
* 1980 - Herman de la Fontaine Verwey, bibliotekaris en publisis
* 1983 - Bernard Lievegoed, psigoterapeut, sosiaal-pedagoog en publisis

duimnael|Hans Freudenthal, 1984

* 1984 - Hans Freudenthal, wiskundige
* 1985 - Jan Tinberge, ekonoom
* 1986 - Vereniging tot Behoud van Natuurmonumenten

duimnael|Armando (1987)

* 1987 - Armando, skilder en skrywer
* 1988 - Lou die Jonk, historikus
* 1989 - Edward Schillebeeckx, O.P., teoloog
* 1990 - Lucas Reijnders, omgewingkundige
* 1991 - Kultureel supplement, NRC Handelsblad
* 1992 - Arthur Lehning, sosiaal-historikus en skrywer
* 1993 - Pierre H. Dubois en Simone Dubois, skrywersegpaar
* 1996 - H.J.A. Hofland, joernalis
* 1999 - Letterkundig Museum
* 2002 - Michaël Seeman, literatuurkritikus
* 2003 - Jan Blokker, skrywer en joernalis
* 2004 - Kees van Kooten, skrywer
* 2005 - Maria Goos, skryfster
* 2006 - Peter van Straaten, tekenaar en skrywer
* 2007 - Tom Lanoye, skrywer
* 2008 - Joost Zwagerman, skrywer
* 2009 - Adriaan van Dis, skrywer
* 2010 - Joke van Leeus, outeur, digter, illustrator en cabaretière
* 2011 - Remco Campert, skrywer
* 2012 - Annejet van der Zijl, skrywer
* 2013 - Ramsey Nasr, digter, skrywer, akteur, en regisseur
* 2014 - David Van Reybrouck,  wetenskaplike, kultuurhistorikus, argeoloog en skrywer
* 2015 - Geert Mak, joernalis en skrywer
* 2016 - Xandra Schutte, essayis en hoofredakteur
* 2017 - Arnon Grunberg, skrywer
* 2018 - Antjie Krog, digteres
* 2019 - Ian Buruma, uitgewer
* 2020 - Abdelkader Benali, Marokkaans-Nederlands skrywer
* 2021 - Margot Dijkgraaf, literatuurkritikus en skryfster
* 2022 - Nelleke Noordervliet, roman- en rubriekskryfster
* 2023 - Jan Brokken, skrywer

## Verwysings 
## Eksterne skakels 
* Amptelike webwerf
Alexis Tsipras

**Alexis Tsipras** (gebore 28 Julie 1974) was van 2015 tot Julie 2019 die Eerste Minister van Griekeland.

Tsipras is in 1974 in Athene gebore. Hy is siviele ingenieur en het aan die Nasionale Tegniese Universiteit in Athene gestudeer. In 1999 is hy tot sekretaris van die Jeug van Synaspismos verkies. Hierdie organisasie is 'n koalisie van Links en die Ekoloë. Hy word lid van Syriza, 'n radikaal-linkse party en word in Oktober 2009 se verkiesing lid van die Griekse parlement. Hy verteenwoordig 'n Atheense setel. In Julie 2013 word hy die voorsitter van hierdie party. Van Julie 2012 tot Desember 2014 is hy leier van die opposisie. In Januarie 2015 word hy herverkies, maar verteenwoordig die distrik Heraklion op Kreta. Na hierdie verkiesings word Syriza die regeringsparty en word hy eerste minister.

## Verwysings 
|-

|-

|-
Hepatitis B

**Hepatitis B** is ’n aansteeklike siekte wat veroorsaak word deur die -virus (HBV), wat die lewer aantas. Dit kan 30 tot 180 dae duur voor die simptome begin. Hoewel die meeste mense geen simptome het nie, kan sirrose en lewerkanker eindelik ontwikkel. Dié komplikasies lei tot die dood van 15% tot 25% van mense met die chroniese siekte. 

Die infeksie kan tussen 30 en 60 dae ná blootstelling gediagnoseer word, gewoonlik met ’n bloedtoets.

## Voorkoming en behandeling 
 kan sedert 1982 met inenting voorkom word. Die Wêreldgesondheidsorganisasie beveel inenting binne die eerste dag ná geboorte aan indien moontlik. Meer as 750&nbsp;000 mense sterf jaarliks aan , waarvan 300&nbsp;000 weens lewerkanker is. 

Die siekte is nou net algemeen in Oos-Asië en Afrika suid van die Sahara, waar tussen 5% en 10% van volwassenes ’n chroniese infeksie het. 

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Saasveld, Kaapstad

duimnael|Saasveld in Kaapstad
[duimnael|Die hedendaagse [Hugenote-gedenkmuseum op die plaas]]

**Saasveld** is die besondere 18de eeuse herehuis langs die Hugenotemonument in Franschhoek. Die Hugenote-gedenkmuseum is in hierdie huis gevestig. Hierdie unieke huis het aanvanklik in Kloofstraat in Kaapstad gestaan.

## Van Reede van Oudtshoorn 
Saasveld was daardie deel van die landgoed De Tuin van Oudtshoorn wat in 1791 aan die VOC- en Bataafse amptenaar en lid van die Politieke Raad, baron Willem Ferdinand van Reede van Oudtshoorn (1755–1822) verkoop is. Die huis met sy slawekwartiere, twee wynkelders en stalle is in 1791 en kort daarna gebou. Hoogswaarskynlik was Louis Thibault die argitek en die meeste dekoratiewe werk deur Anton Anreith. Dit is genoem na Saasveld in Twente.

## Sloping 
Van 1822 tot 1838 was Van Reede se skoonseun, James Dunbar, die eienaar. Daarna word die landgoed verdeel in erwe en koop die NG Kerk die stuk met die herehuis en wynkelders. Na veel ontevredenheid in die gemeenskap oor die moontlike afbraak van die geboue, gebeur dit tog in 1954. Maar sekere besondere dekoratiewe dele van die huis is betyds verwyder en bewaar met die oog op moontlike latere hergebruik.

## Museum 
In 1957 het die Hugenote Vereniging besluit om 'n museum langs die monument in Franschhoek op te rig. Die bouplanne sou die uitleg van die Saasveld-herehuis volg en die bewaargeblewe dele van die oorspronklike Saasveld sou in die nuwe bouplanne ingesluit word. Die huidige gebou is dus 'n ongedwonge replika van die eertydse huis, stoep, slawekwartiere en wynkelders. Die grootste afwyking van die oorspronklike bouplan is die ry pilare met die opskrif Post Tenebras Lux wat die twee wynkelders verbind. Dit is die eerste voorbeeld in die geskiedenis van Suid-Afrika van 'n historiese huis wat gesloop is en elders in sy oorspronklike styl opgerig is.

## Jeugherberg 
Op die plek van die oorspronklike Saasveld in Kloofstraat het die NG Kerk 'n jeugherberg opgerig. Dit staan bekend as Saasveld Lodge.

## Bibliografie 
* Bax, D.: Saasveld – Van Herehuis in Kaapstad tot Hugenotemuseum in Franschhoek. Lantern. Tydskrif vir Kennis en Kultuur. Jaargang 8, nr. 4, Junie 1959
* Standard Encyclopaedia of Southern Africa, deel 9. Kaapstad: Nasou, 1973. 

## Eksterne skakels
Lamba

170px|duimnael|’n Sakalava-lamba.

’n **Lamba** is die tradisionele kledingstuk van mans en vroue van Madagaskar. Die materiaal, wat baie emblemies van die Malgassiese kultuur is, is ’n reghoekige stuk lap wat om die liggaam gedraai word.
duimnael|links|Kleurvolle lambas
Tradisionele lambas wat vir begrafnisse gebruik is, is dikwels van sy en beesvelle gemaak, terwyl dié vir algemene gebruik meer dikwels van raffia, varkvel, katoen of basvesel is. Hulle kan wissel in kleur – van wit, gestreep en die swart-en-wit wat in die meeste dele van die eiland aangetref word, tot met geometriese patrone in unieke skakerings van groen en bruin wat op ’n paar Sakalava-dorpies gemaak word en die helder, veelkleurige, ingewikkelde patrone wat gewild onder die prekoloniale Merina-aristokrasie was. 

Benewens as ’n algemene kledingstuk, word die lamba ook gebruik om babas aan die ma se rug vas te maak of as ’n kussing wanneer swaar voorwerpe op die kop gedra word. Die lamba word ook ritueel gebruik om ’n lyk in toe te draai voordat dit in die familiegraftome geplaas word. 
170px|duimnael|Lambas in ’n winkel.
## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Melbourne-krieketveld

Die **Melbourne-krieketveld** (Engels: *Melbourne Cricket Ground*, kort *MCG*), ook bloot bekend as "**The G**", is 'n Australiese sportstadion geleë in Yarra Park, Melbourne, Victoria. Dit is die tuiste van die Melbourne Krieketklub.

Dit is die tiende grootste sportstadion ter wêreld, die grootste in Australië, en die grootste in die Suidelike Halfrond, die grootste krieketstadion volgens kapasiteit, en het die hoogste spreiligtorings van enige sportplek.

Die MCG is binne loopafstand van die stadsentrum en word bedien deur die Richmond- en Jolimont-stasies, Oos-Melbourne. Dit is deel van die Melbourne Sport- en Vermaaklikheidsgebied. Dit is tydens die Vrouekrieketwêreldbeker 1988, die Krieketwêreldbeker 1992, die Krieketwêreldbeker 2015, die T20I-vrouewêreldbeker 2020 en die T20I-wêreldbeker 2022 gebruik, asook tydens die Olimpiese Somerspele 1956 en die Olimpiese Somerspele 2000.

## Fotogalery 

Lêer:MCG99.jpg|Die Melbourne-krieketveld in 1999
Lêer:CG-MelbCricketGround-Pano.jpg|Die Melbourne-krieketveld in 2006
Lêer:Cricket World Cup Final (16351625604).jpg|Die Melbourne-krieketveld tydens die Krieketwêreldbeker 2015 se eindstryd tussen Australië en Nieu-Seeland

## Wedstryde 
### Vrouekrieketwêreldbeker 1988 
### Krieketwêreldbeker 1992 
### Krieketwêreldbeker 2015 
### T20I-vrouewêreldbeker 2020 
### T20I-wêreldbeker 2022 
## Verwysings 
## Eksterne skakels 
*  Amptelike webwerf
*  Melbourne-krieketveld op Australian Stadiums & Sport
*  Melbourne-krieketveld op ESPNcricinfo
The Gabba-krieketveld

Die **Brisbane-krieketveld**, algemeen bekend as **The Gabba**, is 'n groot sportstadion in Brisbane, die hoofstad van Queensland, Australië. Die bynaam *Gabba* is afgelei van die voorstad Woolloongabba, waarin dit geleë is.

Die perseel vir die krieketveld is in 1895 uitgesit, en die eerste wedstryd is op 10 Desember 1896 gespeel, tussen Parliament en The Press.

Oor die jare heen het die Gabba atletiek, Australiese voetbal, bofbal, konserte, krieket, fietsry, rugby league, rugby, sokker en perde- en windhondresies aangebied. Dit is tydens die Krieketwêreldbeker 1992, die Krieketwêreldbeker 2015 en die T20I-wêreldbeker 2022 ingespan. Die Brisbane-krieketveld sal ook tydens die Olimpiese Somerspele 2032 ingespan word.

## Fotogalery 

Lêer:Queensland-v-Victoria-in-Brisbane-1.JPG|The Gabba voor sy herontwikkeling
Lêer:Warne, Australia England, 2006.jpg|Shane Warne in aksie op The Gabba
Lêer:Thegabbaahes2006.jpg|The Gabba tydens die As-reeks in 2006–07

## Wedstryde 
### Krieketwêreldbeker 1992 
### Krieketwêreldbeker 2015 
### T20I-wêreldbeker 2022 
## Verwysings 
## Eksterne skakels 
*  Amptelike webwerf
*  The Gabba-krieketveld op Australian Stadiums & Sport
*  The Gabba-krieketveld op ESPNcricinfo
R45 (Suid-Afrika)

Die **R45** is ’n provinsiale roete in Suid-Afrika wat Saldanha met Villiersdorp verbind via Vredenburg, Malmesbury en Paarl.

Die roete is meestal ’n tweebaansnelweg met wye skouers, maar dele daarvan binne die Paarl en tussen Vredenburg en Saldanha het dubbelbane. Die R45 is medebeskryf met die N7 vir ’n kort segment noord van Malmesbury.

## Sien ook 
* Lys van provinsiale roetes in Suid-Afrika

## Verwysings
WACA-krieketveld

Die **WACA** (amptelik die **WACA Ground**) is 'n sportstadion in Perth, Wes-Australië. Die stadion se naam is afgelei van die eerste letters van sy eienaars en operateurs, die Wes-Australiese Krieketassosiasie.

Deur die geskiedenis heen is die stadion ook gebruik vir 'n verskeidenheid ander sportsoorte, insluitende atletiek, Australiese voetbal, bofbal, sokker, rugby league en rugbyunie. Dit is tydens die Krieketwêreldbeker 1992, die Krieketwêreldbeker 2015 en die T20I-vrouewêreldbeker 2020 gebruik.

Die afgelope jaar het die meeste van hierdie aktiwiteite egter verhuis na ander sportplekke. Dit is ook reeds gebruik vir groot rockkonserte.

## Fotogalery 

Lêer:WACA north.JPG|Die WACA in Desember 2006
Lêer:3rd Test, Perth, 15Dec2006.jpg|Toetswedstryd tussen Australië en Engeland in Desember 2006

## Wedstryde 
### Krieketwêreldbeker 1992 
### Krieketwêreldbeker 2015 
### T20I-vrouewêreldbeker 2020 
## Verwysings 
## Eksterne skakels 
*  Amptelike webwerf
*  WACA-krieketveld op ESPNcricinfo
Bourg-en-Bresse

**Bourg-en-Bresse** ([buʁ.k‿ɑ̃ bʁɛs]) is 'n Franse stad in die administratiewe gewes (*région*) Auvergne-Rhône-Alpes en die prefektuur (administratiewe setel) van die département Ain met 'n bevolking van 40&nbsp;819 inwoners in 2015.
Astrud Gilberto

**Astrud Gilberto** (30 Maart 1940 – 5 Junie 2023) ook bekend as **Astrud Evangelina Weinert** was 'n Brasiliaanse sangeres en komponis van jazz- en popmusiek in die Latyn-Amerikaans-Brasiliaanse styl, veral samba en bossa nova. Sy het in die 1960's bekendheid verwerf met haar Engelse weergawe (*The Girl from Ipanema*) van Antônio Carlos Jobim se treffer *Garota de Ipanema*. In 1963 het Astrud Gilberto, wat in Rio de Janeiro grootgeword het, haar saam met haar man João in die Verenigde State gevestig waar sy in 2023 oorlede is.

## Verwysings